Lav et referat af nedenstående tekst:

Tekst:
Fra og med i morgen er det slut med kvindefodbold for Fortunas cheftræner, Brian Sørensen. - Jeg stopper i Fortuna, fordi mit projekt Goal station skal udbredes i det meste af verden, jeg ville gerne have sluttet af med og genvinde the double tilbage, men sådan kunne det desværre ik blive i denne omgang, skriver Brian Sørensen på Facebook. Siden 2012 har har han ved siden af træningen også arbejdet med firmaet Goal Station, der laver avanceret træningsudstyr til fodboldspillere. Det er det erhvervseventyr, der nu vender op og ned på hjemme- og arbejdsfronten. - Nu starter et nyt eventyr i USA sammen med Camilla (Kur, red.), som sætter hendes fodbold karriere på stand-by for at følge mig i det store forjættede land. Vi glæder os til dette nye kapitel i vores liv, som forhåbelig bliver lige så spændende og succesfulde som de andre projekter, jeg har været med til i fodboldens verden, uddyber han. Men inden han rejser mod vest og nye eventyr, når han lige at takke folkene i Hjørring. - Tak til alle spillere og ledere i Fortuna for at være med til at gøre klubben til et af de bedste udviklingssteder i Europa. Jeg er stolt over den udvikling, klubben har været igennem de sidste godt fem år. Det er fedt at se alle de landsholdsspillere, vi har været med til at udvikle, og som har en lang og spændende karriere foran sig. Tak til alle træner kollegaerne i klubben for alle de intense opgør og hyggelige stunder, slutter han af. Fremover bliver det Carrie Kveton, der kommer til at stå i spidsen for Fortunas fodboldpiger. Tilbage i 2016 fulgte TV2 Nord Fortuna-holdet og Brian Sørensen, da holdet vandt The Double.

Referat:
Efter 21 års arbejde med kvindefodbold er det slut for cheftræner Brian Sørensen. Han flytter i stedet til USA og starter erhvervseventyr.